
   R E P U B L I K A   H R V A T S K A

VIROVITIČKO-PODRAVSKA ŽUPANIJA

               GRAD VIROVITICA

               GRADONAČELNIK

KLASA: 372-03/26-02/18
URBROJ: 2189-1-02-02/01-26-4
Na temelju članka 5. i 8. Odluke o raspolaganju nekretninama u vlasništvu Grada Virovitice (Službeni vjesnik Grada Virovitice br. 13/09, 18/09, 3/12, 4/12 pročišćeni tekst, 1/13, 10/18, 5/19 i 12/24.) gradonačelnik Grada Virovitice, dana 29. rujna 2026. godine, raspisuje,
JAVNI  NATJEČAJ

za davanje u zakup teniskih terena i dijela pripadajuće površine 
na kč.br. 1611 zk. ul. br. 945 k.o. Petrovac
1. Predmet zakupa i opis nekretnine 

Predmet zakupa su teniski tereni i dio pripadajuće površine označena kč.br. 1611 Ulica kralja Petra Krešimira IV., zemljište za sport i rekreaciju površine 6837 m² upisano u zk. ul. br. 945 k.o. Petrovac 

2. Obuhvat zakupa 

Predmet zakupa obuhvaća ukupno 6837 m², i to 4 teniska terena i pripadajuća travnata površina.
3. Zakupnina i ostale financijske obveze 

Početna zakupnina iznosi ukupno 445,83 EUR mjesečno za cjelokupnu površinu. Na iskazanu minimalnu i ukupnu ponudbenu cijenu obračunava se PDV. 
Zakupnina se plaća mjesečno, najkasnije do desetog dana u mjesecu za tekući mjesec . 

Zakupnik snosi sve troškove vezane uz korištenje i prilagodbu prostora (održavanje terena i rasvjete, popravci ograde i opreme, tekuće održavanje, potrošnja struje i vode te ostalo).
Zbog nemogućnosti korištenja teniskih terena tijekom zimskih mjeseci, zakupnik ima pravo na umanjenje mjesečne zakupnine od 1. studenog do 31. ožujka tekuće godine za 90%. 
Ugovorena mjesečna zakupnina usklađivat će se jednom godišnje prema stopi inflacije objavljenoj od strane Državnog zavoda za statistiku Republike Hrvatske, odnosno prema godišnjoj stopi promjene indeksa potrošačkih cijena (IPC) za prethodnu kalendarsku godinu.

Zakupnina se povećava za utvrđenu stopu rasta indeksa, a novo utvrđeni iznos primjenjuje se od 1. siječnja tekuće godine. U slučaju negativne stope promjene indeksa, zakupnina se ne umanjuje, već ostaje na dotadašnjoj razini.

4. Prava i obveze zakupnika 

Zakupnik se obvezuje, uz prethodnu suglasnost Grada Virovitice,  izvršiti ulaganje:

· rekonstrukciju ili izgradnju podloge

· sustav rasvjete

· uređenje tribina i okoliša

· uređenje svlačionica, sanitarnih prostora i pomoćnih objekata

· navodnjavanje i opremu

· sustav rezervacija i upravljanja terminima 
Grad Virovitica može Zakupniku priznati ulaganja izvršena u povećanje vrijednosti dugotrajne imovine na prostoru nekretnine u vlasništvu Grada Virovitice.
Vrijednost izvršenih ulaganja, utvrđena na temelju stvarno nastalih i dokumentiranih troškova te odobrena od strane Grada Virovitice, priznat će se Zakupniku kroz umanjenje obveze plaćanja zakupnine. 

Nekretnina se daje u zakup u viđenom stanju, bez naknadnih prigovora.
5. Uvjeti i sadržaj ponude 

Ponuda mora sadržavati: 

· naziv, sjedište, OIB 

· izvadak iz sudskog / obrtnog registra,
· kontakt (telefon, e-mail) 

· dokaz o uplati jamčevine 

· broj računa za povrat jamčevine 

· ponuđeni iznos mjesečne zakupnine (EUR) 

· izjavu ponuditelja o prihvaćanju uvjeta natječaja,
· Program sportskog razvoja na teniskim terenima (s uključenim podacima za kriterij bodovanja) 
Ponuditelj je dužan dostaviti troškovnik ili specifikaciju planiranih ulaganja.

Podnošenjem ponude ponuditelj pristaje na obradu osobnih podataka u svrhu provedbe natječaja.
6. Jamstvo 
Jamčevina za ozbiljnost ponude iznosi 445,83 EUR i uplaćuje se na račun Grada Virovitice. 

PODACI ZA UPLATU JAMČEVINE 

Naziv primatelja: Grad Virovitica, Trg kralja Zvonimira 1, Virovitica 

IBAN primatelja: HR3123400091849100001, 
Model: HR68, 

Poziv na broj:9016-OIB uplatitelja,
Opis plaćanja: jamčevina za zakup teniskih terena 

Jamčevina se mora uplatiti najkasnije do isteka roka za podnošenje ponuda. 

Povrat jamčevine neodabranim ponuditeljima izvršava se u roku od 8 dana od donošenja odluke o odabiru/poništenju natječaja. 

U slučaju odustajanja ponuditelj gubi pravo na povrat jamčevine. 

Ponuditelj je dužan, najkasnije 10 dana od potpisivanja ugovora, dostaviti bjanko zadužnicu za uredno izvršenje Ugovora u iznosu od 5.350,00 EUR, a ukoliko odabrani ponuditelj ne ispuni navedenu obvezu u naznačenom roku Ugovor se smatra raskinutim. 

7. Obilazak lokacije 
Tereni se daju u zakup u zatečenom stanju. Razgledavanje je moguće prema dogovoru.
Sve ostale informacije mogu se dobiti u Upravnom odjelu za financije i gospodarstvo Grada Virovitice svakim radnim danom od 07,00 sati do 15,00 sati osobno ili na tel. 033/628-999.
8. Trajanje zakupa 
Ugovor o zakupu sklapa se na 20 (dvadeset) godina. 
9. Kriteriji odabira 

Kriteriji odabira su:

1. Program sportskog razvoja (0-60 bodova)
2. Visina ponuđene zakupnine (0-40 bodova)
1. Program sportskog razvoja (0-60 bodova)
a) Vrijednost planiranih ulaganja (0-20 bodova) 

 
Najveći broj bodova ostvaruje najviša vrijednost ulaganja dok se ostale ponude boduju razmjerno prema formuli: Broj bodova = (ponuđena vrijednost ulaganja/najviša ponuđena vrijednost ulaganja) x 20.
b) Opseg ulaganja u terene (0-20 bodova)
 - ulaganja nužna za redovno korištenje i održavanje terena (0-5 bodova) – podloga, mreže i sl.
 -ulaganja koja značajno unapređuju funkcionalnost i kvalitetu korištenja terena (6-14 bodova) -nova ograda, rasvjeta, sustav navodnjavanja, uređenje okoliša, oprema za korisnike i sl.
- sveobuhvatna ulaganja koja uključuju više povezanih infrastrukturnih elemenata te dugoročno podižu standard i vrijednost objekta – (15-20 bodova) – tribine, svlačionice, sanitarni čvorovi i sl.
c) Rokovi realizacije ulaganja (0-10 bodova),


- više od 80 % vrijednosti ulaganja do 3 godine nakon sklapanja Ugovora – 10 bodova
-3-5 godina nakon sklapanja Ugovora – 3 boda
-više od 5 godina nakon sklapanja Ugovora – 0 bodova
Prilikom ocjenjivanja Programa sportskog razvoja vrednovat će se jasno definirani rokovi provedbe pojedinih ulaganja i aktivnosti. Ulaganja i aktivnosti navedeni u Programu moraju sadržavati planiranu godinu provedbe.

d) Financijska konstrukcija i održivost poslovanja (0-10 bodova)
· 0 do 2 boda – financijski plan je općenit, bez jasnog prikaza prihoda, rashoda ili izvora financiranja.

· 3 do 5 bodova – prikazani su osnovni izvori financiranja i procjena troškova održavanja kroz godine poslovanja.

· 6 do 8 bodova – financijski plan sadrži detaljan pregled ulaganja, očekivanih prihoda i rashoda te razumno obrazložene izvore financiranja kroz godine poslovanja.

· 9 do 10 bodova – financijski plan je detaljno razrađen, uključuje dokazive ili visoko vjerojatne izvore financiranja (vlastita sredstva, krediti, potpore, sponzorstva i sl.), projekciju poslovanja tijekom razdoblja zakupa te pokazuje sposobnost financiranja ulaganja i redovitog održavanja bez značajnog rizika za provedbu programa.

2. Visina ponuđene zakupnine – 40 bodova
Najveći broj bodova ostvaruje ponuda s najvišom ponuđenom zakupninom dok se ostale ponude boduju razmjerno prema formuli: Broj bodova = (ponuđena zakupnina/najviša ponuđena zakupnina) x 40.
Ponude se rangiraju prema ukupnom broju ostvarenih bodova.

 

Ponuda koja ostvari manje od 60 bodova neće se smatrati prihvatljivom.

 
Grad Virovitica zadržava pravo ne prihvatiti niti jednu ponudu.
Ponude ocjenjuje Povjerenstvo koje imenuje nadležno tijelo. 

Povjerenstvo pregledava pravodobnost i potpunost ponuda te provodi bodovanje sukladno kriterijima propisanim ovim natječajem.
O radu Povjerenstva vodi se zapisnik koji sadrži pregled pristiglih ponuda, dodijeljene bodove po pojedinim kriterijima, obrazloženje ocjene te konačnu rang-listu ponuditelja.

10. Podnošenje ponuda 

Rok za podnošenje ponuda je 14. listopad 2026. godine. 

Ponude se dostavljaju u zatvorenoj omotnici osobnom dostavom u urudžbeni zapisnik ili preporučenom poštom s naznakom „Zakup terena – ne otvaraj“ na adresu: Grad Virovitica, Trg kralja Zvonimira 1, Virovitica.

Nepravodobne ponude i ponude bez jamčevine za ozbiljnost ponude u propisanom obliku i iznosu neće se razmatrati.
11. Otvaranje ponuda i odabir 
Povjerenstvo za raspolaganje nekretninama odlučit će o odabiru najkasnije u roku 8 dana od otvaranja ponuda. 

O odabiru će ponuditelji biti obaviješteni u roku 15 dana od isteka roka za podnošenja ponuda. 

Ugovor s odabranim ponuditeljem zaključit će se u roku od 30 dana od primitka obavijesti o odabiru. 
12. Ugovorne obveze

Program sportskog razvoja na teniskim terenima, dostavljen uz ponudu odabranog ponuditelja, sastavni je dio Ugovora o zakupu.

 

Zakupnik je dužan provoditi aktivnosti, ulaganja i obveze preuzete Programom sportskog razvoja u rokovima i na način predviđen Programom.

 

Grad Virovitica zadržava pravo tijekom trajanja zakupa nadzirati provedbu Programa sportskog razvoja i izvršenje preuzetih ulaganja putem dostavljenih izvješća, uvida u dokumentaciju te očevida na terenu.

  

Na zahtjev Grada Virovitice zakupnik je dužan dostaviti odgovarajuću dokumentaciju kojom dokazuje provedbu aktivnosti i ulaganja predviđenih Programom sportskog razvoja.

 

Bitno odstupanje od Programa sportskog razvoja, neopravdano neizvršavanje preuzetih aktivnosti ili neprovedba ugovorenih ulaganja u predviđenim rokovima predstavljaju osobito opravdan razlog za raskid ugovora o zakupu.
Zakupnik je obvezan surađivati sa Sportskom zajednicom Grada Virovitice prilikom rasporeda termina za sportske udruge.
13. Završne odredbe
Grad Virovitica zadržava pravo u bilo kojem trenutku poništiti natječaj odnosno ne prihvatiti niti jednu ponudu, bez ikakve odgovornosti prema ponuditeljima. U slučaju poništenja, jamčevina se vraća bez kamate.
              Gradonačelnik









             Ivica Kirin, dipl. ing.
